KCE บวก 3.75% โบรกฯ มองแนวโน้มการใช้ชิ้นส่วนอิเล็กฯเพิ่มขึ้นต่อเนื่อง
KCE บวก 3.75% ล่าสุด ณ เวลา 10.58 น. อยู่ที่ 124.50 บาท บวก 4.50 บาท หรือ 3.75% สูงสุด 125.00 บาท ต่ำสุด 120.00 บาท ด้วยมูลค่าซื้อขาย 234.34 ล้านบาท โบรกฯ แนะ “ซื้อ” ชูเป้า 125 บาท มองแนวโน้มการใช้ชิ้นส่วนอิเล็กฯเพิ่มขึ้นต่อเนื่อง 
6 ธ.ค. 2559

ผู้สื่อข่าวรายงานว่า ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10.58 น. อยู่ที่ 124.50 บาท บวก 4.50 บาท หรือ 3.75% สูงสุด 125.00 บาท ต่ำสุด 120.00 บาท ด้วยมูลค่าซื้อขาย 234.34 ล้านบาท ขณะที่ดัชนีหุ้นไทยโดยรวมบวก 0.27%

ด้าน บล.กสิกรไทย แนะ “ซื้อ” KCE ราคาเป้าหมายระยะสั้น 125 บาท แนวโน้มของการใช้ชิ้นส่วนอิเล็กทรอนิกส์ในรถยนต์ที่เพิ่มขึ้นทำให้ความต้องการแผ่นวงจรพิมพ์สำหรับยานยนต์ (Automotive PCB) เพิ่มขึ้นอย่างต่อเนื่อง การขยายกำลังการผลิตเฟส 3 ของโรงงานที่ลาดกระบังช่วยเพิ่มกำลังการผลิตรวมอีก 23% ซึ่งจะเริ่มการผลิตต้นปี 2560
ด้านอัตรากำไรขั้นต้น (GPM) ยังคงอยู่ในทิศทางขาขึ้นจากความประหยัดต่อขนาด (economies of scale) ที่ปรับดีขึ้นและอัตราของเสียที่ดีที่ยังคงทรงตัวอยู่ในระดับต่ำ ทั้งนี้ ทิศทาง GPM ที่ดีขึ้นจะยังคงมีต่อเนื่องในครึ่งหลังของปี 59 เนื่องจากมีประสิทธิภาพที่สูงขึ้น
โดยปัจจัยขับเคลื่อนการเติบโตต่อไปคือการขยายโครงการเฟส 3 ซึ่งปัจจุบันอยู่ระหว่างการดำเนินงานและจะเข้าสู่ช่วงทดสอบในไตรมาส 4/59 สำหรับกำลังการผลิตใหม่จะพร้อมดำเนินงานเชิงพาณิชย์ในไตรมาส 1/60 